recursal/SuperWikiNEXT-32B huggingface dataset:
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

कैसियो कम्पनी का **वैज्ञानिक परिकलक**
**परिकलक** (अंग्रेजी: *कैलकुलेटर*), अन्य हिन्दी पर्याय, गणक या गणित्र), गणितीय गणनाएं (परिकलन) करने का एक उपकरण होता है। यद्यपि आधुनिक परिकलकों में प्रायः सामान्य उपयोग का एक संगणक (कंप्यूटर) होता है, फिर भी परिकलक, कंप्यूटर से इस मामले में भिन्न है कि परिकलक की अभिकल्पना अपेक्षाकृत छोटी गणनाएं करने के लिये होता है। इसके उपयोग के लिये प्रोग्रामिंग की आवश्यकता नही होती और यह बहुत सस्ता और आकार में छोटा होता है। इसके पहले गणनाएं करने के लिये स्लाइड रूल, गणितीय सारणियाँ, अबाकस आदि प्रयोग में लाये जाते थे। इन सबका प्रयोग परिकलक की तुलना में अपेक्षाकृत बहुत असुविधाजनक होता था। आधुनिक परिकलक विद्युत शक्ति (छोटे शुष्क सेल आदि) से चलते हैं; सस्ते, छोटे, अनेक जटिल गणनाओं की क्षमता वाले, सरलता से काम करने वाले तथा तेज गणना में दक्ष होते हैं।

इतिहास
------

सबसे पहले जो साधारण परिकलक अस्तित्व मे आये थे वो पूर्ण: यांत्रिक (*मेकैनिकल*) थे। इसके बाद वैद्युत-यांत्रिक (*एलेक्ट्रोमेकैनिकल*) परिकलक आये; इसके बाद वाल्व तकनीक पर आधारित परिकलक आये; फिर ट्रांज़िस्टर और फिर एकीकृत परिपथ (आई.सी) आधारित परिकलक आये। 

परिकलक हार्डवेयर या सॉफ्टवेयर; यांत्रिक या इलेक्ट्रॉनिक हो सकते हैं। कुछ परिकलक अन्य उपकरणों में उपलब्ध होते हैं, जैसे पी.डी.ए और मोबाइल फोन में उपलब्ध परिकलक। सामान्य प्रयोग परिकलक के अलावा विशेष डिजाइंड परिकलक भी होते हैं जैसे वैज्ञानिक परिकलम, जिनमें सामान्य गणित हणनाओं के संग कुछ जटिल गणनाएं जैसे त्रिगुणमितीय एवं सांख्यिकीय गणनाएं भी संभव होती हैं। कई परिकलकों में कंप्यूटरीय बीजगणित की भी क्षमता होती हैं। ग्राफ़िक परिकलक ग्राफ प्रकार्य व उच्च आयाम के यूक्लिडियन स्पेस की गणनाएं भी उपलब्ध कराते हैं। 

अधिकांश परिकलकों में निम्न कुंजियां उपलब्ध होती हैं: 1,2,3,4,5,6,7,8,9,0,+,-,×,÷ (/),.=,%, एवं ± (+/-)। कुछ परिकलकों में लेखा उपयोक्ताओं के लिये 00 और 000 कुंजी भी हो सकतीं हैं। इनसे बड़ी गणनाओं के टंकण में सुविधा होती है।

* याँत्रिक परिकलकयाँत्रिक परिकलक
* साधारण परिकलकसाधारण परिकलक
* अबैकसअबैकस
* सौर ऊर्जा चालितसौर ऊर्जा चालित

सन्दर्भ
-------

1. ↑  "डब्ल्यु३-हिन्दी शब्दकोष". मूल से 4 मार्च 2016 को पुरालेखित. अभिगमन तिथि 25 जनवरी 2010.

बाहरी कड़ियाँ
-------------

* ऑनलाइन सरल गणक
* वैज्ञानिक ऑनलाइन गणक[*मृत कड़ियाँ*]
* online FREE Engineering Calculators
**राष्ट्रीय पिछड़ा वर्ग आयोग** (संक्षिप्त नाम : एनसीबीसी) सामाजिक न्याय और अधिकारिता मंत्रालय, भारत सरकार के अधिकार क्षेत्र में एक भारतीय संवैधानिक निकाय हैं। भारतीय संविधान के अनुच्छेद 338बी के तहत इसे एक संवैधानिक निकाय बनाने के लिए संविधान में इसका गठन राष्ट्रीय पिछड़ा वर्ग आयोग अधिनियम, 1993 के प्रावधानों के अनुसार किया गया था।

संवैधानिक प्रावधान
------------------

1992 के इंद्रा साहनी मामले में सर्वोच्च न्यायालय ने सरकार को निर्देश दिया था कि वह सुरक्षा और लाभ के उद्देश्य से विभिन्न पिछड़े वर्गों के समावेशन और बहिष्करण पर विचार करने तथा जाँच एवं सिफारिश के लिये एक स्थायी निकाय का गठन करे। इन निर्देशों के अनुपालन में संसद् ने वर्ष 1993 में राष्ट्रीय पिछड़ा वर्ग आयोग अधिनियम पारित किया और एनसीबीसी का गठन किया।

संघटन
-----

अनुच्छेद 338बी के अनुसार :—

आयोग में पाँच सदस्य होते हैं जिसमें अध्यक्ष, उपाध्यक्ष तथा तीन अन्य सदस्य शामिल हैं। इनकी नियुक्ति राष्ट्रपति द्वारा हस्ताक्षरित एवं उसके मुहरयुक्त आदेश द्वारा होती है। अध्यक्ष, उपाध्यक्ष और अन्य सदस्यों के पद की सेवा शर्तें तथा कार्यकाल का निर्धारण राष्ट्रपति द्वारा किया जाता है।

कार्य और शक्ति
--------------

आयोग नौकरी में आरक्षण के उद्देश्य से पिछड़ें वर्ग के रूप में अधिसूचित समुदायों की सूची में शामिल करने पर विचार किया। एनसीबीसी अधिनियम, 1993 की धारा 9(1) के अनुसार केंद्र सरकार के सलाह के पर राज्यों ने भी इस आयोग का गठन किया। 24 जुलाई 2014 तक दो हजार से अधिक समूहों को ओबीसी के रूप में सूचीबद्ध किया गया है। राष्ट्रीय पिछड़ा वर्ग आयोग, राष्ट्रीय अनुसूचित जाति आयोग और साथ ही राष्ट्रीय अनुसूचित जनजाति आयोग का गठन किया।

अनुच्छेद 338बी (5) के अनुसार आयोग का यह कर्तव्य निम्नलिखित हैं।—

1. सामाजिक और शैक्षिक रूप से पिछड़े वर्गों के अधिकारों और सुरक्षा उपायों से वंचित करने के संबंध में विशिष्ट शिकायतों की जाँच करना।
2. शैक्षिक रूप से पिछड़े वर्गों के सामाजिक-आर्थिक गतिविधियों में भाग लेना और सलाह देना।
3. संघ और किसी राज्य के तहत उनके विकास की प्रगति का मूल्यांकन करना।
4. आरक्षित वर्ग के विकाश को ध्यान में रखते हुए आयोग द्वारा राष्ट्रपति के समक्ष वार्षिक रिपोर्ट पेश करना।

संदर्भ
------

1. ↑  "एन॰सी॰बी॰सी॰ अधिनियम, 1993 1993". *ncbc.nic.in* (अंग्रेज़ी में). अभिगमन तिथि 2017-02-13.
2. ↑  "पिछड़ा वर्ग के लिए राष्ट्रीय आयोग". Press Information Bureau. 24 जुलाई 2014. अभिगमन तिथि 26 जुलाई 2014.
3. ↑  *भारत का संविधान* (PDF). अभिगमन तिथि 10 मई 2019.
4. ↑  "राष्ट्रीय पिछड़ा वर्ग आयोग".
पाल एन्थनी सेमुएल्सन Great Men

  

**पाल ए सेमुएल्सन** (15 मई 191 से 13 दिसम्बर 2009) पहले अर्थशास्त्री ने जिन्होंने आर्थिक विवेचनाओं में गणितीय तथा भौतिकी सूत्रों का व्यापक प्रयोग किया। इस पद्धति का प्रमुख इस्तेमाल उन्होंने अर्थव्यवस्था के गतिमान तथा स्थैतिक संतुलनों के समेकन से वास्तविक संतुलन की स्थितियों के लिये गणितीय माडल प्रस्तुत करने में किया। इस प्रणाली ने सामान्य संतुलन सिद्धांत के विकास में बहुमूल्य योगदान दिया। ‘उपभोक्ता वरीयता सिद्धांत‘ में उनके द्वारा प्रस्तावित ‘प्रकट वरीयता सिद्धांत‘, कल्याण अर्थशास्त्र में किसी आर्थिक निर्णय के सामाजिक कल्याण पर प्रभाव को नापने के लिये दिये गये उनके ‘लिन्ढाल-सेमुएल्सन-बावेन स्थितियों के सिद्धांत‘, लोक वित्त के क्षेत्र में लोक तथा निजी वस्तुओं के आदर्श निर्धारण के लिये प्रस्तुत माडल और अंतर्राष्ट्रीय अर्थशास्त्र में उनके द्वारा विकसित दो ट्रेड माडल आधुनिक अर्थशास्त्र को दिये गये उनके तमाम अवदानों में सबसे उल्लेखनीय हैं। वह नोबल पुरस्कार पाने वाले पहले अमेरिकी अर्थशास्त्री थे 1970 में उन्हें सम्मानित करते हुए नोबेल पुरस्कार समिति ने कहा था कि, ‘‘सैमुएल्सन का सबसे बडा अवदान यही है कि उन्होंने अपने किसी भी अन्य समकालीन अर्थशास्त्री की तुलना में आर्थिक विज्ञान के सामान्य विवेचनात्मक एवं विश्लेशणात्मक स्तर के उन्नयन में अधिक योगदान दिया है। उन्होंने वस्तुतः आर्थिक सिद्धांत के एक बडे हिस्से का पुनर्लेखन किया है।‘‘
पिएर जोसेफ प्रूधों
**पिएर जोसेफ प्रूधों** (Pierre Joseph Proudhon ; १८०९-१८६५) फ्रांसीसी अराजकतावादी विचारक था।

परिचय
-----

प्रुधों बज़ासॉन में उत्पन्न हुआ। आर्थिक कठिनाइयों के कारण शिक्षा पूरी न कर सका। बाद में उसने मुद्रणकला सीखी। विद्याव्यसनी तो था ही, उसने अध्ययन और ज्ञानप्राप्ति के प्रत्येक अवसर का उपयोग किया। १८३८ में उसकी 'एसे डि ग्रामेयर जेनरेल' नामक भाषाशास्त्र की पुस्तक प्रकाशित हुई। उस पुस्तक पर बर्ज़ासॉन अकादमी ने प्रूधों को तीन वर्ष तक १५०० फ्रांक सालाना की वृत्ति प्रदान की। राजनीतिक अर्थशास्त्र के अध्ययन में प्रूधों की अत्यधिक रुचि रही; १८४० में उसकी प्रसिद्ध कृति 'ह्वाट इज़ प्रॉपर्टी' प्रकाशित हुई, जिसके प्रथ पृष्ठ पर प्रूधों की प्रधान मान्यता 'संपत्ति चोरी है' अंकित है। इसके पश्चात् उसने दो पुस्तिकाएँ भी लिखीं। अतिक्रांतिकारी विचारों के आरोप में उसपर मुकदमा चलाया गया; किंतु न्यायालय ने उसे मुक्त कर दिया। १८४७ में वह पेरिस चला गया; वहाँ एक मौलिक सुधारवादी के रूप में विख्यात हुआ। फरवरी, १८४८ की क्रांति के पश्चात् उसने एक पत्र निकाला, किंतु राज्य ने उसका प्रकाशन बंद करा दिया। कुछ काल के लिए संसद-सदस्य भी चुना गया; मगर सक्रिय राजनीति में मन न लगा पाने के कारण उसने पुन: अध्ययन और लेखन की अपनाया। १८४९ में उसने एक 'बैंक ऑव पीपुल' की स्थापना का प्रयास किया, जिसका उद्देश्य व्याजप्रथा को समाप्त करना और अंततोगत्वा पूँजी का ही उन्मूलन करना था। इस योजना के असफल होने के साथ प्रूधों जेनेवा चला गया। वहाँ से लौटने पर उसे प्रेस नियमों की अवहेलना के अपराध पर तीन वर्ष का कारावास मिला। कारागार से मुक्त होने पर १८५२ में वह बेल्जियम चला गया, जहाँ उसने लिखने का क्रम जारी रखा।

प्रूधों ने कुल मिलाकर लगभग ४५ पुस्तकें लिखी हैं। राजनीति में अराजकतावाद के दार्शनिक व्याख्याकारों में प्रूधों अग्रणी है। उसके अनुसार संपत्तिसंचय का कोई औचित्य सिद्ध नहीं किया जा सकता। श्रमजन्य उत्पादन से श्रमिक को ही अधिकतम लाभ मिलना चाहिए। वह मूल्य के समाजवादी सिद्धांत से सहमत था। राज्यहीन समाज के सिद्धांत का प्रबल पोषक होने के नाते उसके मान्यता थी कि व्यक्तिगत संविदा समाज का मुख्य आधार होनी चाहिए।

इन्हें भी देखें
---------------

* अराजकतावाद
* समाजवाद
दुर्ग में स्थित पार्श्वनाथ तीर्थकर का मंदिर अपने स्थापत्य मूर्तिकला व विशालता हेतु प्रसिद्व है। वृद्धिरत्नमाला के अनुसार इस मंदिर में मूर्तियों की कुल संख्या १२५३ है। इसके शिल्पकार का नाम ध्त्रा है। पार्श्वनाथ मंदिर के प्रथम मुख्य द्वारा के रूप में पीले पत्थर से निर्मित शिल्पकला से अलंकृत तोरण बना हुआ है। इस तोरण के दोनों खंभों में देवी, देवताओं, वादक-वादिकाओं को नृत्य करते हुए, हाथी, सिंह, घोंे, पक्षी आदि उकेरे हुए हैं, जो सुंदर बेल-बूटों से युक्त हैं। तोरण के उच्चशिखर पर मध्य में ध्यानस्थ पार्श्वनाथ की मूर्ति उत्कीर्ण हुई है। द्वितीय प्रवेश द्वार पर मुखमंडप के तीन तोरण व इनमें बनी कलामय छत विभित्र प्रकार की सुंदर आकृतियों से अलंकृत है। तोरण में तीर्थकरों की मूतियाँ वस्तुतः सजीव व दर्शनीय है।

गुजरात शैली के प्रतिरुप इस मंदिर में सभा मंडप, गर्भगृह, गूढ मंडप, छः चौकी, भभतिकी ५१ देव कुलिकाओं की व्यवस्था है। इन कुलिकाओं में बनी हुई मूर्तियाँ अत्यंत ही मनोहारी है। सभामंडल की गुंबदनुमा छत को वाद-वादनियों की मनोहारी मुद्राओं से सजाया गया है। सभामंडप के अग्रभाग के खंभे व उसके बीच के कलात्मक तोरणों पर विभित्र प्रकार की आकृतियों में तक्षण कला के अनुपम प्रकार के उदाहरण दृष्टिगोचर होते हैं। इस मंडप में ९ तोरण है। इसी सभामंडप में पीले पाषाण की ५x ४-१/२ फीट ऊँचाई वाली चार शिलाएँ हैं। में स्थित देवी-देवताओं के उपस्थित होने के आधार पर है।

मंदिर के सभा मंडप के आठ सुंदर कलापूर्ण तोरण बने हैं। खंभों के निचले भागों में हिंदू देवी-देवताओं की सुंदर खंी आकृतियाँ बनी हैं। गुंबद की बनाबट आकर्षक है। दूसरी ओर तीसरी मंजिल पर भगवान चंद्रप्रभू विराजमान हैं, जो चौमुख रूप में हैं। नीचे के सभा मंडप में चारों तरफ जाली का काम हुआ है। मंदिर में गणेश को विभिण मुद्राओं में प्रदर्शित किया गया है। यहाँ तीसरे मंजिल पर एक कोठरी मे रखी धातु की बनी चौबासी व पंच तीर्थी मूर्तियों का संग्रह है।

| * दे
* वा
* सं
जैसलमेर विस्तार में |
| --- |
| **परिचय** |  इतिहास  •   भाषा  •   साहित्य  •   चित्रकला  •   शासक  •   स्थापत्य  •   धर्म  •   संगीत |  |
| **पर्यटन स्थल** | मंदिर  •  पर्यटन  •  हवेलियां |
| **निकटवर्ती स्थल** | जयपुर  •  उदयपुर  •  अजमेर  •  जोधपुर  •  चित्तौड़गढ़  •  कोटा •  बीकानेर |
| **यह भी देखें** | जैसलमेर  •  राजस्थान  •  राजस्थान पर्यटन |
**कुमारव्यास** कन्नड के लोकप्रिय कवि थे। इनका मूल नाम नाराणप्प था। उन्होंने व्यासरचित महाभारत के आधार पर एक प्रबंध काव्य रचा और व्यास के प्रति अपनी श्रद्धा प्रकट करने के हेतु अपने काव्य का नाम 'कुमारव्यास भारत' रखा। सभंवतः इसी कारण नारणप्प कुमारव्यास के नाम से प्रसिद्ध हुए।

परिचय
-----

कुमारव्यास का जन्म १५ वीं शताब्दी के पूर्वार्द्ध में कर्नाटक के गदुगु प्रांत के कोलिवाड नामक गाँव में हुआ था। उनके पिता का नाम लक्करसय्या अथवा लक्ष्मणदेव था। कहा जाता है, लक्करसय्या विजयनगर के राजा देवराज प्रथम के यहाँ कुछ समय तक सचिव भी थे। कुमारव्यास भागवत संप्रदाय के अनुयायी थे और गदुगु के वीरनारायण उनके आराध्यदेव थे।

कुमारव्यास ने महाभारत तथा एरावत नामक दो काव्यग्रंथ रचे थे। इनमे कन्नडभारत अथवा गदुगिन भारत उनकी अचल कीर्ति का आधारस्तंभ है। इनमे व्यासरचित महाभारत के प्रथम दस पर्वों की कथा भामिनिषट्पदि देशी छंद मे कही गई है। इसमें उन्होंने महाभारत के ममस्पर्शी प्रसंगों का सजीव चित्र प्रस्तुत करने मे पूरा कौशल दिखाया है। पाडंमरण, द्रोपदी-मान-भंग, कीचकवध, कर्णाजुनयुद्ध आदि प्रसंगों के वर्णन में कुमारव्यास की सहृदयता का परिचय मिलता है। कुमारव्यास कविताशक्ति कथासंविधान की अपेक्षा पात्रनिरूपण में अधिक रमी और निखरी है।

कृष्ण, कर्ण, अर्जुन, भीम, द्रोपदी, अभिमन्यु, उत्तरकुमार, दुर्योधन, द्रोण, विदुर आदि पात्रों ने कुमारव्यास के काव्य मे अमर होकर कलियुग में पदार्पण किया है। किसी आलोचक ने कहा है : 

*कुमारव्यास के पात्र सचेतन ही विचरते हैं। जिस पात्र का स्पर्श कीजिए वही बोल उठता है।*
कुमारव्यास का भारत सर्वत्र भगवद्भक्ति की विमल प्रभा से आलोकित है। इसमें मानव जीवन की जटिल कथा तथा भगवद शक्ति की लीला की महिमा का सुंदर समन्वय हुआ है। यही कुमारव्यास की विशेष सम्यक् दार्शनिक दृष्टि है। इसकी भाषा मध्यकालीन कन्नड़ है जो अत्यंत सुगठित, सरल और सरस है। भामिनिषट्पदि छंद शैली मनोहर है। अलंकार योजना में कुमारव्यास सिद्धहस्त है। वीर, अदभुत, हास्य आदि इसके प्रधान रस हैं। कुमारव्यास के भारत मे कन्नड़भाषियों का जीवनदर्शन पूर्ण रूप से प्रतिबिंबित है।
**पार्श्व न्युमोनिया** या **प्लूरोन्युमोनिया** (Pleuro-pneumonia) ढोरों (cattle) में अधिक होने वाला उग्र स्पर्शज जीवाणु रोग है, जो मुख्यतः फुफ्फुस (lungs) तथा वक्ष की अस्तर कला (lining membrane) को आक्रांत करता है। यह भैंस, जेबू और याक को भी होता है। इसे सामान्यतः फुफ्फुस ताऊन (Lung Plague) भी कहते हैं। इसके फलस्वरूप एक विशेष प्रकार का खंड एवं खंडशोथ (lobar and lobular pneumonia) की स्थिति उत्पन्न हो जाती है। गोजातीय पशु (bovine animals) के अतिरिक्त यह रोग अन्य पशुओं में प्रसारित नहीं होता।

यह रोग अनेक देशों में, जैसे भारत, चीन, अफ्रीका, ऑस्ट्रेलिया तथा यूरोप के बहुत से देशों में भी होता है। मनुष्यों को जब होता है तब शरीर-विकृति-विज्ञान (pathology) के अंतर्गत होनेवाले मुख्य परिवर्तनों में फुफ्फुस की आकृति संगमरमर के समान हो जाती है तथा फुफ्फुसावरण (pleura) में फाइब्रिनस विक्षेप (fibrinous deposit) हो जाता है। कभी-कभी वक्षगुहा (cavity of thorax) में अत्यधिक मात्रा में तरल पदार्थों का भी संचय हो जाता है।

लक्षण
-----

प्लूरोन्युमोनिया के प्रमुख लक्षणों में रोगी को ज्वर आता है, भूख न लगना, विशेष प्रकार की खाँसी का रुक रुककर आना, श्वास कष्ट (dyspnoea), नाड़ी एवं श्वासगति में तीव्रता, इत्यादि लक्षण दृष्टिगोचर होते हैं। ये सभी लक्षण दो या तीन सप्ताह से लेकर कई मास तक विद्यमान रहते हैं। ऐसी स्थिति में इन रोगियों की परीक्षा करने पर रोगी अत्यधिक कृष एवं कमजोर दिखाई देता है। होंठ और हाथ पैरों में नीलिमा (cynosis) दिखाई देती है। परिश्रवण (auscultation) परीक्षा से फुफ्फुस के सभी स्थानों में सीटी के समान ध्वनि राल्स (rales) सुनाई देती है तथा कुछ स्थानों पर श्वसनी श्वसन (bronchial breathing) मिलती है। रोगी को कष्ट के साथ पतला, गुलाबी तथा लाल रंग का बलगम निकलता है। यह अधिक चिपचिपा नहीं होता तथा सूक्ष्मदर्शक से परीक्षा करने पर इसमें प्लेग के कीड़े (Past. pestis) मिलते हैं।

जब रोगी को अत्यधिक कंपन के साथ तीव्र ज्वर होता है तब उसकी मृत्यु की अधिक संभावना हो जाती है।

उपचार
-----

इसकी उपयुक्त चिकित्सा प्लेग की चिकित्सा के समान होती है।
**परार्थवादी आत्महत्या** (Altruistic suicide) किसी एक अथवा अन्यों के लाभ के लिए किसी एक के जीवन से समझौता करने को कहा जाता है। यह सामान्यतः किसी समूह के अच्छे के लिए अथवा किसी समाज के प्रतिष्ठा अथवा रिति-रिवाजों के कारण होता है। परार्थवादी आत्महत्या अथवा भलाई के लिए आत्महत्या जैसे शब्दों से बहुत ज्यादा अच्छे के लिए आत्म बलिदान को कहा जाता है। इस तरह का बलिदान किसी विशिष्ट कार्य को परिपूर्ण करने अथवा समाज में किसी प्राकृतिक संतुलन को बनाने के लिए किया जा सकता है। इस तरह के बलिदान के विषय अथवा अवधारणायें कुछ विशेष प्रकर की विज्ञान-प्रभावी कहानियों में मिलती हैं। हालाँकि, इस तरह के वास्तविक उदाहरण इनुइत जैसी आदिवासी लोगों में देखने को मिलते हैं। इमाईल दुर्खीम ने समुदाय के अति-समन्वय के परिणाम के रूप में अपनी पुस्तक *सुसाइड* में अनुभव किया है।

सन्दर्भ
-------

1. ↑  लेविस बी॰ स्मेडेस (9 मार्च 1989). *Mere Morality: What God Expects from Ordinary People*. Wm. B. Eerdmans Publishing. पपृ॰ 114–. आई॰ऍस॰बी॰ऍन॰ 978-0-8028-0257-6. मूल से 11 जून 2019 को पुरालेखित. अभिगमन तिथि 27 अक्तूबर 2018.
2. ↑  रोबर्ट एल॰बेरी (1 जनवरी 1996). *Breaking the Thread of Life: On Rational Suicide*. ट्रांजेक्शन पब्लिशर्स. पपृ॰ 13–. आई॰ऍस॰बी॰ऍन॰ 978-1-56000-923-8. मूल से 11 जून 2019 को पुरालेखित. अभिगमन तिथि 27 अक्तूबर 2018.
3. ↑  स्टीवन जे॰ जेन्सन (1 सितम्बर 2011). *The Ethics of Organ Transplantation*. सीयूए प्रेस. पपृ॰ 187–. आई॰ऍस॰बी॰ऍन॰ 978-0-8132-1874-8. मूल से 11 जून 2019 को पुरालेखित. अभिगमन तिथि 27 अक्तूबर 2018.
**कोमल कोठारी**  (१९२९ - २००४) या **कोमल**  ने लोक कलाओं को संरक्षित करने में अपूर्व योगदान दिया था। उन्होने राजस्थान की लोक कलाओं, लोक संगीत और वाद्यों के संरक्षण, लुप्त हो रही कलाओं की खोज आदि के लिए बोरूंदा में रूपायन संस्था की स्थापना की थी। भारत सरकार द्वारा सन २००४ में उन्हें कला के क्षेत्र में पद्म भूषण से सम्मानित किया गया था।

जीवन परिचय
----------

१९२९ में जोधपुर में जन्मे श्री कोमल कोठारी ने उदयपुर में शिक्षा पाई और १९५३ में अपने पुराने दोस्त विजयदान देथा (जो अब देश के अग्रणी कहानीकारों में गिने जाते हैं) के साथ मिलकर 'प्रेरणा' नामक पत्रिका निकालना शुरू किया। 'प्रेरणा' का मिशन था हर महीने एक नया लोकगीत खोजकर उसे लिपिबद्ध करना। उनके परिवार के राष्ट्रवादी विचारों और कोमल कोठारी के संगीतप्रेम का मिलाजुला परिणाम यह निकला कि उनकी दिलचस्पी १८०० से १९४२ के बीच रचे गए राजस्थानी देशभक्तिमूलक लोकगीतों में बढ़ी। यहीं से उनके जीवन का एक नया अध्याय शुरू हुआ। उन्होंने राजस्थान की मिट्टी में बिखरी अमूल्य संगीत सम्पदा से जितना साक्षात्कार किया उतना वे उसके पाश में बंधते गए।

कई तरह के काम कर चुकने के बाद कोठारी जी १९५८ में अन्ततः राजस्थान संगीत नाटक अकादमी में कार्य करने लगे और अगले चालीस सालों तक उन्होंने एक जुनून की तरह राजस्थान के लोकसंगीत को रेकॉर्ड करने और संरक्षित करने का बीड़ा उठा लिया।

१९५९-६० के दौरान वे कई बार जैसलमेर गए और लांगा तथा मंगणियार गायकों से मिले। बहुत समझाने-बुझाने के बाद वे १९६२ में पहली बार इन लोगों के संगीत को रेकॉर्ड कर पाने में सफल हुए। उन्हीं की मेहनत का फल था कि १९६३ में पहली बार मंगणियार कलाकारों का कोई दल दिल्ली जाकर स्टेज पर अपनी परफ़ॉर्मेन्स दे सका।

1960 में श्री कोठारी ने 'रूपायन' नामक संस्था की स्थापना की।

सम्मान
------

कोमल कोठारी को लोक कला  के क्षेत्र में योगदान के लिए वर्ष 1983 में पद्मश्री, 1986 में संगीत नाट्य फैलोशिप अवार्ड, 2000 में प्रिन्स क्लाज अवार्ड, 2004 में पद्म भूषण और राजस्थान रत्न पुरस्कार से सम्मानित किया गया था। 

| * दे
* वा
* सं
भारत    २००४ में पद्म भूषण धारक    पद्म भूषण |
| --- |
|  **अर्थ शास्त्र**  : सरदारा सिंह जोहल   •  **कला**  : एन राजम   •   कोमल कोठारी   •   गुलज़ार   •   मदुरई तिरुमलय नंबी शेषगोपालन   •   सौमित्र चटर्जी   •   अलारमेल वल्ली   •  **चिकित्सा**  : बिजौय नंदन शाही   •  **प्रशा०**  : थोप्पिल वर्घीज़ एन्टोनी   •   तिरुवेंगदम लक्ष्मण शंकर   •  **विज्ञान**  : गोविंदराजन पद्मनाभन   •  **समाज**  : पूर्णिमा अरविंद पाकवास   •  **उपक्रम**  : चंद्रशेखर शंकर धर्माधिकारी   •   योशिरो मोरी   •  **साहित्य**  : चेन्नमनेनी हनुमंत राव   •   कृष्णा श्रीनिवास   •   गोपीचंद नारंग   •   माधव विट्ठल कामत   •   विष्णु प्रभाकर   •  |



1. ↑  Error: Unable to display the reference properly. See the documentation for details.
**खबर लहरिया** हिन्दी की उपबोली बुन्देली में प्रकाशित एक आंचलिक समाचार पत्र है। इस पत्र को सन् २००९ के यूनेस्को साक्षरता पुरस्कार के लिये चुना गया है। यह पत्र दलित ग्रामीण महिलाओं द्वारा निरन्तर नामक अशासकीय संस्था के प्रोत्साहन से निकाला जाता है। इस अखबार को इलाके की बेहद गरीब, आदिवासी और कम-पढ़ी लिखी महिलाओं की मदद से निकाला जा रहा है।

पत्र के कर्ता-धर्ता
-------------------

संपादन और समाचार का पूरा काम महिलाएं करती हैं। अखबार बांटने के काम में पुरुष हॉकर मदद करते हैं। ग्रामीण महिलाओं के इस अखबार में काम करने के लिए कम से कम आठवीं कक्षा पास होना जरूरी है, लेकिन नवसाक्षर भी जुड़ सकते हैं।

कौन सी खबरें
------------

इस अखबार में सभी तरह की खबरें होती हैं लेकिन पंचायत, महिला सशक्तीकरण, ग्रामीण विकास की खबरों को ज्यादा महत्व दिया जाता है। समाचार स्थानीय बुंदेली बोली में और बड़े अक्षरों में छापे जाते हैं ताकि नवसाक्षर महिलाएं आसानी से पढ़ सकें। राजनीतिशास्त्र से मास्टर डिग्री ले चुकीं मीरा ने कहा कि संवाददाता के रूप में गांव की गरीब महिलाओं के जुड़ने का उनके परिवार व समाज के लोग ही विरोध करते हैं। लेकिन अब यह कम हो गया है।

अन्य जानकारी
------------

प्रकाशन - बुंदेलखंडी बोली में चित्रकूट से आठ वर्षो से, बांदा से तीन वर्षो से

कौन कर रहा है- स्वयंसेवी संस्था निरंतर

प्रसार संख्या - 4500

पाठक संख्या - 20000

मूल्य - दो रुपए

बाहरी कड़ियाँ
-------------

* आंचलिक पत्राकारिता की ताकत : **खबर लहरिया**
* खबर लहरिया का एक पृष्ठ
* **निरन्तर** का जालघर
* गांव में चली खबरों की लहर
**पाउली का अपवर्जन का नियम** (Pauli exclusion principle) क्वाण्टम यांत्रिकी का एक सिद्धान्त है जिसे सन् १९२५ में वुल्फगांग पाउली ने प्रतिपादित किया था। (अपवर्जन का अर्थ होता है - छोड़ना, अलग नियम लागू होना, आदि।) 

इस सिद्धान्त के अनुसार-

"कोई भी दो समान फर्मिऑन (fermions), एक ही समय में, एक समान प्रमात्रा स्थिति (quantum state) में **नहीं** रह सकते। "
(no two identical fermions may occupy the same quantum state simultaneously.)
किसी एक ही परमाणु में स्थित इलेक्ट्रॉनों के लिये यह नियम कहता है कि "किन्ही भी दो इलेक्ट्रॉनों की चारों (यानी सभी) प्रमात्रा संख्याएं एक समान नहीं हो सकतीं।

इस सिद्धान्त के अनुसार समान अवस्था वाले अथवा समान गुणधर्म वाले दो कण (जिनके प्रचक्रण, कलर चार्ज, कोणीय संवेग इत्यदि समान हो) किसी एक समय मे किसी एक स्थान पर नहीं रह सकते है।

जो कण इस सिध्दांत का पालन करते है, फर्मिऑन कहलाते है, जैसे: इलेक्ट्रॉन, प्राणु, न्यूट्रॉन इत्यादि ; एवं जो कण इस सिध्दांत का पालन नहीं करते है, बोसॉन कहलाते है, जैसे: फोटॉन, ग्लुऑन, गेज बोसान।

बाहरी कड़ियाँ
-------------

* Nobel Lecture: Exclusion Principle and Quantum Mechanics Pauli's own account of the development of the Exclusion Principle.
* The Exclusion Principle (1997), Pauli's exclusion rules vs. the Aspden exclusion rules (plus the radiation factor, Larmor radiation formula, elliptical motion, the quantum states, occupancy of electron shells, nature of ferromagnetism, ...).
**पम्पा सरोवर** (Pampa Sarovar) भारत के कर्नाटक राज्य के कोप्पल ज़िले में स्थित एक झील है। तुंगभद्रा नदी से दक्षिण में स्थित यह झील हिन्दू धर्म में पवित्र मानी जाती है।

हिन्दू मान्यता में
------------------

पम्पा सरोवर हिन्दू मान्यता के पांच पवित्र झीलों में से एक है। सामूहिक रूप से "पंच-सरोवर" कहलाने वाली यह झीलें मानसरोवर, बिन्दु सरोवर, नारायण सरोवर, पुष्कर सरोवर और पम्पा सरोवर हैं। इनका भागवत पुराण में भी उल्लेख किया गया है। हिन्दू पौराणिक कथाओं में पम्पा सरोवर को भगवान शिव की भक्ति दिखाने का स्थल भी बताया गया है, जहाँ भगवान शिव के तपस्या करते थे। यह सरोवर में से उन सरोवरों में से है जिनका उल्लेख हिन्दू महाकाव्य मिलता है। एक उल्लेख यह भी मिलता है कि रामायण में भगवान राम की एक भक्तिनी शबरी उनके आने का इंतजार इसी सरोवर पर कर रही थी।

सामान्य विवरण
-------------

पम्पा सरोवर झील कोप्पल ज़िले में अनेगुंडी मार्ग पर स्थित है। यह सरोवर पहाड़ियों में स्थित है और हनुमान मन्दिर से लगभग १ किलोमीटर की दूरी पर स्थित है। झील के आसपास बहुत सारे सुन्दर-सुन्दर कमल के फूल देखने को मिलते हैं। यहाँ पास में एक प्राचीन लक्ष्मी मन्दिर भी है साथ ही एक भगवान शिव का भी मन्दिर स्थापित है। इनके अलावा यहाँ मन्दिर के निकट एक छोटा तालाब भी है और तालाब के अंदर आम का पेड़ भी है और पास में एक गणेश जी की मूर्ति है।

पौराणिक कथाओं के अनुसार
-----------------------

रामायण में पम्पा सरोवर का उल्लेख किया गया है कि यहाँ पर ऋषि मतंग की शिष्या शबरी जो कि भगवान राम की एक पवित्र भक्त थीं वो रोजाना अपने पवित्र मन से भगवान राम को याद करती थी। एक समय लंका के राजा रावण ने सीता का अपहरण करके लंका ले गए थे ,तो भगवान राम अपनी अर्धांगिनी सीता को खोजने अर्थात लाने के लिए दक्षिण की यात्रा कर रहे थे तो उनकी भक्त शबरी उनसे मिलने के लिए पम्पा सरोवर पर भगवान राम का इंतजार कर रही थी। शबरी जो कि माटुंगा पर्वत (जो कि हम्पी में है) में रहती थी ,इनके गुरु ऋषि माटुंगा के देहांत होते समय शबरी को बोले थे कि तुम जल्द ही भगवान राम से मिलोगी। इनके निधन के बाद शबरी अपने आश्रम में ही रहती और राम का इंतजार करती थी। काफी साल गुजर गए और शबरी जवान से एक बूढ़ी स्त्री में बदल चुकी थी तब भगवान राम लंका की यात्रा कर रहे थे उस समय वे शबरी के आश्रम में रुके थे। उस समय शबरी ने भगवान राम और उनके भाई लक्ष्मण को खाना खिलाया था। इसके बाद शबरी भगवान राम और उनके भाई लक्ष्मण के चरणों में झुक गयी ,इसके पश्चात इन्होंने शबरी को सीता माता के अपहरण के बारे में बताया।

चित्र दीर्घा
------------

* 
* 
*

इन्हें भी देखें
---------------

* रामायण
* कोप्पल ज़िला

सन्दर्भ
-------

1. ↑  "Lonely Planet South India & Kerala," Isabella Noble et al, Lonely Planet, 2017, ISBN 9781787012394
2. ↑  "The Rough Guide to South India and Kerala," Rough Guides UK, 2017, ISBN 9780241332894
3. ↑  "कच्छ सरोवर गुजरात में भी". Gujaratguideonline.com. मूल से 24 सितंबर 2015 को पुरालेखित.
**कैलाश चन्द्र पन्त** (जन्मतिथि : 26 अप्रैल 1936), हिन्दी-साहित्यकार, पत्रकार एवं प्रमुख हिन्दीसेवी हैं। उनके जीवन में महत्वपूर्ण मोड़ तब आया जब नौकरी छोड़कर स्वतंत्र प्रेस डाला और साप्ताहिक पत्र ‘जनधर्म’ निकाला।

जीवनी
-----

श्री कैलाश चन्द्र पन्त की माताजी का नाम श्रीमती हरिप्रिया पंत एवं पिताजी का नाम स्व. लीलाधर पन्त है। इनका जन्म मध्य प्रदेश में इन्दौर के पास महू में हुआ। किन्तु इनका पैतृक गाँव उत्तराखण्ड के बागेश्वर जिले का खन्तोली गाँव है।

**शिक्षा :**
एम॰ए॰ साहित्याचार्य

प्राथमिक शिक्षा - पब्लिक बॉयज प्राइमरी स्कूल, महू

मैट्रिक - के.बी.ई.पी. मेमोरियल हाईस्कूल, महू

एम॰ए॰ (हिन्दी) - क्रिश्चियन कॉलेज, इन्दौर

प्रमुख उपलब्धियाँ
-----------------

महू में 'स्वाध्याय विद्यापीठ' की स्थापना;

22 वर्षों तक साप्ताहिक जनधर्म का नियमित प्रकाशन किया,

भोपाल में किसान भवन का निर्माण और हिन्दी भवन का विकास किया,

‘कौन किसका आदमी’ और ‘धुंध के आर पार’ का प्रकाशन,

20 मई 1995 को भोपाल में नागरिक अभिनन्दन तथा 1,61,000 रु. की राशि भेंट स्वरूप प्राप्त की।

‘मालवांचल में कूर्मांचल’ नामक अभिनंदन-ग्रन्थ का प्रकाशन।

मध्य प्रदेश के सामाजिक, सांस्कृतिक एवं साहित्यिक क्षेत्र में प्रतिष्ठा प्राप्त करने के अतिरिक्त राष्ट्रभाषा प्रचार समिति, वर्धा के सहायक मंत्री रहे;

'हम भारतीय' अभियान के राष्ट्रीय संयोजक

सम्प्रतिः राष्ट्रभाषा प्रचार समिति वर्धा के राष्ट्रीय संयोजक।

बाहरी कड़ियाँ
-------------

* सरकार से बड़ा काम तो पंत ने किया
**कैलाश** (मंदिर) संसार में अपने ढंग का अनूठा वास्तु जिसे मालखेड स्थित राष्ट्रकूट वंश के नरेश कृष्ण (प्रथम) (757-783 ई0) में निर्मित कराया था। यह एलोरा (जिला छत्रपती संभाजीनगर) स्थित लयण-श्रृंखला में है।

कैलास मन्दिर में पत्थर को काटकर बना सुन्दर स्तम्भ
अन्य लयणों की तरह भीतर से कोरा तो गया ही है, बाहर से मूर्ति की तरह समूचे पर्वत को तराश कर इसे द्रविड़ शैली के मंदिर का रूप दिया गया है। अपनी समग्रता में २७६ फीट लम्बा , १५४ फीट चौड़ा यह मंदिर केवल एक चट्टान को काटकर बनाया गया है। इसका निर्माण ऊपर से नीचे की ओर किया गया है। इसके निर्माण के क्रम में अनुमानत: ४० हज़ार टन भार के पत्थारों को चट्टान से हटाया गया। इसके निर्माण के लिये पहले खंड अलग किया गया और फिर इस पर्वत खंड को भीतर बाहर से काट-काट कर 90 फुट ऊँचा मंदिर गढ़ा गया है। मंदिर के भीतर और बाहर चारों ओर मूर्ति-अलंकरणों से भरा हुआ है। इस मंदिर के आँगन के तीन ओर कोठरियों की पाँत थी जो एक सेतु द्वारा मंदिर के ऊपरी खंड से संयुक्त थी। अब यह सेतु गिर गया है। सामने खुले मंडप में नन्दी है और उसके दोनों ओर विशालकाय हाथी तथा स्तंभ बने हैं। यह कृति भारतीय वास्तु-शिल्पियों के कौशल का अद्भुत नमूना है।

छवि-दीर्घा
----------

* 
* 
* 
* 
* 
* 
* नटराज शिवनटराज शिव

सन्दर्भ
-------

इन्हें भी देखें
---------------

* कैलाशनाथ मंदिर, कांचीपुरम
**कुन्दरकी** (Kundarki) भारत के उत्तर प्रदेश राज्य के मुरादाबाद ज़िले में स्थित एक नगर है।

विवरण
-----

कुन्दरकी मुरादाबाद जिले का विधान सभा निर्वाचन क्षेत्र है तथा वर्तमान विधायक मोहम्मद रिजवान है।कुंदरकी की बसावट मुगल साम्राज्य से पहले की है। ऐतिहासिक रिकॉर्ड 10 वीं शताब्दी की शुरुआत में अपना अस्तित्व दिखाते हैं। बहुत बाद में, 1363 में, अन्वेषक इब्न बतूता वहाँ थोड़े समय के लिए रुके थे। 1575 में, कुंदरकी, राजा मुंशी हरदत राय सेक्रिबाल, एक कायस्थ सम्राट की रियासत बनी । 1578 में, उन्होंने कुंदरकी में एक महल (महल) का निर्माण किया, जिसने उनके परिवार को "महल वाले" नाम दिया। उनके वंशज- जिनमें बाबू दिनेश बाल भटनागर (1984 में राष्ट्रपति पुरस्कार प्राप्त करने वाले सामाजिक कार्यकर्ता), नरेश बाल भटनागर, शिवा बाल भटनागर और अमन बाल भटनागर शामिल हैं- वे अभी भी कुंदरकी में रहते हैं।

1628 में, मुगल बादशाह शाहजहाँ ने अब्दुल रज्जाक साहब को एक इस्लामी न्यायाधीश कुंदरकी का शाह क़ाज़ी नाम दिया। उनके वंशजों में से एक, सईद रज़ा अली, ब्रिटिश सरकार द्वारा शूरवीर थे और उन्हें दक्षिण अफ्रीका का एजेंट-जनरल बनाया गया था। 1874 में, सर सैयद रज़ा अली के दादा मीर हादी अली ने कुंदरकी में एक रेलवे स्टेशन की शुरुआत की। कुंदरकी 1858 में एक पंचायत और 1907 में एक "टाउन एरिया" बन गया। 1960 में, इसे एक सामुदायिक विकास खंड बनाया गया था, और अगले 30 वर्षों में, एक पानी की व्यवस्था (1962), पावर स्टेशन (1976) और पुलिस स्टेशन (1986) ) बनाए गए। 1994 में, शहर के विकास को प्रतिबिंबित करने के लिए, उत्तर प्रदेश सरकार ने इसे एक नगर पंचायत घोषित किया। कुंदरकी बाबू जीवा राम, मुंशी रतनलाल और सईद रज़ी उल हसन सहित कई स्वतंत्रता सेनानियों का गृहनगर है। कव्वाली गायक शंकर शंभू भी कुंदरकी से थे। नज़र हैदर (परन भाई) 2007 में मुरादाबाद कोर्ट से वरिष्ठ प्रशासनिक अधिकारी के पद से सेवानिवृत्त हुए। उत्तर प्रदेश के मुरादाबाद जिले के कुंदरकी गाँव की मूल निवासी आईपीएस अधिकारी सुश्री इल्मा अफ़रोज़ ने साबित कर दिया कि 'कुछ भी असंभव नहीं है'।

इन्हें भी देखें
---------------

* मुरादाबाद ज़िला

सन्दर्भ
-------
नेपाली रेडियो-अनाउन्सर और राजनेतासाँचा:SHORTDESC:नेपाली रेडियो-अनाउन्सर और राजनेता

**कोमल ओली** (नेपाली: कोमल ओली) (जन्म 16 अप्रैल) एक नेपाली रेडियो-अनाउंसर और टेलीविज़न शख़्सियत, लोक गायिका, मनोरंजनकर्ता और राजनीतिज्ञ हैं। उन्होंने हाल ही में नेपाली राजनीति में प्रवेश किया है। वे महिलाओं के लिए आरक्षित पद भरने वाले नेपाल साम्यवाद दल (एनसीपी) का प्रतिनिधित्व करने वाली संघीय राष्ट्रीय सभा की सदस्य हैं। उन्होंने कई लोकगीत गाए हैं। वे अविवाहित हैं। कोमल ने स्वयं एक प्रसिद्ध गीत "पोइला जाना पाम!" जिसका शाब्दिक अर्थ है-मुझे जाने दो! प्रकाशित किया है।

प्रारंभिक जीवन
--------------

कोमल का जन्म १६ अप्रैल को टिकरी डांग में दीपा और ललित ओली के घर हुआ था। वह चार बच्चों में सबसे बड़ी हैं। उन्होंने अपना सारा बचपन अपने गृहनगर में बिताया। वहीं के स्थानीय स्कूल से उन्होंने स्नातक किया। अपने स्कूली जीवन में उन्होंने स्वयं को संगीत में प्रशिक्षित किया।

रेडियो नेपाल और लोक गायक
------------------------

उन्होंने २०४६ वि.सं. में रेडियो नेपाल द्वारा आयोजित राष्ट्रीय लोक गायन प्रतियोगिता में प्रवेश किया और दूसरा स्थान हासिल किया। २०४९ वि.सं. में वे काठमांडू चली गईं और रेडियो नेपाल द्वारा उन्हें एक न्यूज़कास्टर के रूप में काम पर रखा गया।

सफलता और प्रसिद्धि
------------------

वे रेडियो की पहुँच के कारण एक न्यूज़कास्टर के रूप में रेडियो नेपाल और लोक गायिका के रूप में जल्दी ही देश के सबसे दूरस्थ क्षेत्रों और नेपाली घरानों में एक जानी-पहचानी आवाज़ बन गईं।
उन्होंने अपने जीवन में एक दर्जन से अधिक अल्बम निकाले हैं। वे महत्वाकांक्षी रेडियो और टीवी पत्रकारों को भी प्रशिक्षित करती हैं।

राजनीति
-------

उन्होंने राष्ट्रीय प्रजातंत्र पार्टी नेपाल-जो राजशाही और हिंदू राज्य को बहाल करने के लिए खड़ा है-में शामिल होने के लिए रेडियो नेपाल से इस्तीफा दे दिया। हालाँकि २०१७ के चुनावों से पहले वे नेपाल साम्यवादी दल (यूनाइटेड मार्क्सवादी लेनिनवादी) में शामिल हो गईं। जब वे चुनाव में पार्टी के उम्मीदवारों की सूची में शामिल नहीं हुईं तो उन्होंने अपने गृहनगर निर्वाचन क्षेत्र में एक निर्दलीय उम्मीदवार के रूप में एक विद्रोही उम्मीदवारी दर्ज़ की। बाद में उन्होंने अपनी उम्मीदवारी वापस ले ली और पार्टी उम्मीदवार के लिए समर्थन की घोषणा की। वर्तमान में वे राष्ट्रीय सभा के सदस्य के रूप में कार्यरत हैं। उन्हें उनकी पार्टी द्वारा उनके गृह प्रांत की महिलाओं के लिए आरक्षित कोटा भरने के लिए नामित किया गया था।

संंदर्भ
-------

1. 1 2 3  "Komal Oli". मूल से 27 सितंबर 2020 को पुरालेखित. अभिगमन तिथि ८ मार्च २०२२.
2. ↑  "Komal Oli worried about Dashain ticket fares". My Republica. अभिगमन तिथि 21 April 2019.
3. ↑  "Komal Oli Biography". अभिगमन तिथि ८ मार्च २०२२.
**खनादेवी**, राजा विक्रमादित्य के नवरत्न, ज्योतिषाचार्य वराहदेव की पुत्रवधू एवं मिहिर की पत्नी थीं। इनका ज्योतिषज्ञान प्रकांड था। कृषि विषयक इनकी कहावतें बंगाल में अत्यधिक समादरित हैं। उत्तर प्रदेश तथा राजस्थान में भी 'खोना' या 'डाक' नाम से कृषि विषयक कुछ कहावतें पाई जाती हैं। विक्रमादित्य का काल भारतीय इतिहास में स्वर्णिम युग कहा जाता है। खना इसी युग में हुई थीं।

परिचय
-----

जनश्रुतियों के आधार पर यह कहा जाता है कि खना के पिता का नाम मय दानव था। एक बार यह सुनकर कि आगे चलकर खना ज्योतिषाशास्र में परम निपुण निकलेगी, राक्षसों ने खना को चुरा लिया। एक दिन जब खना समुद्र के किनारे घूम रही थीं, तब समुद्र में बहता हुआ एक शिशु मिला। राक्षसों ने पालन पोषण के बाद इसका नाम मिहिर रखा। बाद में खना और मिहिर का ब्याह कर दिया।

जब मिहिर खना सहित अपने देश लौटे तब वराहदेव बहुत प्रसन्न हुए। पुत्रवधू की ज्योतिष विद्या से तो वे और भी प्रसन्न थे। मिहिर तथा खना की प्रशंसा सुनकर विक्रमादित्य ने दोनों को अपनी सभी का रत्न बनाना चाहा, परंतु इसमें कुछ षड्यंत्र समझकर मिहिर ने खना की जीभ काट ली।

खना देवी की कहावतें
-------------------

खना देवी की कहावतें बँगला पुस्तक वराहमिहिर खना ज्यातिषग्रंथ में संगृहीत हैं। इसे कालीमोहन विद्यारत्न ने सुलभ कलकत्ता लाइब्रेरी से प्रकाशित किया है।

इन कहावतों में वर्षा के शुभाशुभ लक्षण, आँधी और वर्षा का ज्ञान, धान की खेती, उसकी कटाई तथा जोतने के नियम तथा मूली, पान, सरसों, राई, कपास, परवेल, बैंगन, हल्दी, अरुई, लौकी, नारियल, बाँस तथा केला की खेती के संबंध में प्रचुर ज्ञानवर्धक बातें पाई जाती हैं। खना ने खादों के विषय में भी महत्वपूर्ण कहावतें कही हैं। उदाहरणार्थ, सड़ी गली चीजें, जो मनुष्य के स्वास्थ्य के लिए अहितकर हैं, वे पौधों के लिए आवश्यक हैं, इस कहावत में वर्तमान कंपोस्ट प्रणाली का पूर्वाभास है। सरसों, उरद, मूँग एक साथ बोने में वर्तमान दालों की खेती से नाइट्रोजन स्थिरीकरण की ओर संकेत है। जहाँ राख डाली जाती है वहाँ लौकी लगाना, पेड़ों में कीड़े लग जायँ तो राख छोड़ना, अरुई के खेत में राख से उर्वरकशक्ति बढ़ाना, मछली के धोबन से अच्छी लौकी पैदा करना, सुपारी के खेत में मदार लगाना, सुपारी के पेड़ में गोबर की खाद डालना, सूरन के खेत में कूड़ा करकट डालना तथा नारियल के पेड़ में लोना छिड़कना आदि के द्वारा गोबर, राख, पत्ती, लोना, मछली आदि की खादों के उपयोग की बात कहीं गई हैं। इसके अतिरिक्त फसलों को दूर दूर बोए जाने, समय पर नारियल के काटे जाने इत्यादि का भी वर्णन है। खेतों की बनाई, कटाई, बोवाई के उचित समय पर भी दृष्टिपात है। वस्तुत: ये ऐसी बातें हैं जो आधुनिक कृषिविज्ञान द्वारा मान्य हो चुकी हैं। इस दृष्टि से खना प्राचीन भारत की कृषिविशेषज्ञ महिला हैं।

कुछ कहावतें
खटि खटाए लाउ पाए। ता र अर्द्धेक ये निति धाएँ
घरे बसि कहे बात्। ता र घरे हा भात् ॥
आषाढे कढाण नामकु, श्राबणे कढाण धानकु।
भाद्रबे कढाण न्यून, आश्विने कढाण शून्य ॥
खना काहइ एमन्त आगरे।
बेंग डाकिले घन घन, शिघ्र बृष्टि हेब जाण ॥
ब्राह्मण, नायक, बर्षा, बढि।
दक्षिणा पाइले याआन्ति छाडि ॥
गोरु पृष्ठे यात्रा बेळे, यदि काक बसे भले।
धन रत्न बहु मिळे, भाग्ये शुभफल फले ॥
थाकते बलद न करे चास।
तार दुक्ख बारो मास॥
( *बैल के रहते हुए भी जो जुताई नहीं करता, उसका दुख बारहों महीने लगा रहता है।*)
penanggalanpenanggalanपेनांगगल या पेनांगगलन मलय भूत मिथक से एक निशाचर पिशाच इकाई है। इसका नाम टंगल शब्द से आया है जिसका अर्थ है हटाना या उतारना, क्योंकि इसका रूप एक तैरती हुई शरीर वाली महिला के सिर का है, जिसके पीछे के अंग अभी भी जुड़े हुए हैं। दूर से, यह लौ की एक गेंद की तरह टिमटिमाता है.

पेनांगगलन दक्षिण पूर्व एशिया के हर देश में अलग-अलग नामों से मौजूद है। इसे सबा में बालन-बालन, बाली में लेयाक, कालीमंतन में कुयांग, पश्चिम सुमात्रा में पलासिक, थाईलैंड में क्रा-सू, लाओस में कासु, कंबोडिया में एएचपी और फिलीपींस में मनांगगल के रूप में जाना जाता है।

हालांकि आमतौर पर इसकी मूल भाषाओं में भूत के रूप में संदर्भित किया जाता है, पेनांगगलन को शास्त्रीय मरे हुए प्राणी के रूप में आसानी से वर्गीकृत नहीं किया जा सकता है। बल्कि, यह एक चुड़ैल है जिसने सिरके की एक बाल्टी में ध्यान के माध्यम से ऐसा रूप लेने की क्षमता विकसित की है। प्राणी, सभी उद्देश्यों और उद्देश्यों के लिए, दिन के समय या किसी भी समय एक जीवित इंसान है जब वह अपने शरीर से खुद को अलग नहीं करता है। पेनांगगलन अक्सर मासिक धर्म/जन्म से रक्त के लिए रात में शिकार करता है। यह गर्भवती महिलाओं और छोटे बच्चों का भी शिकार करता है।

प्रकृति
-------

 *पेनान्गलन*
मलेशियाई लोककथाओं में, *पेनांगगल* नश्वर महिलाएं हैं जो काले जादू का अभ्यास करती हैं। *पेनांगगल* बनने के लिए, एक महिला को सिर को छोड़कर सिरके में स्नान करते समय ध्यान करना चाहिए। केवल रात में *पेनांगगल* रूप में सक्रिय, जीव नियमित रूप से अपने अंगों को सिरके में भिगोता है ताकि वे अपने शरीर में आसानी से प्रवेश कर सकें। इस प्रकार *पेनांगगल* जहां भी उड़ती है वहां सिरका की गंध लेती है, और दिन के दौरान अपने शरीर में लौटती है, एक सामान्य महिला के रूप में गुजरती है। हालांकि, सिरका की गंध से एक साधारण महिला से एक *पेनांगगल* हमेशा बताया जा सकता है। *पेनांगगल* का उल्लेख 1845 में लिखे गए *हिकायत अब्दुल्ला* में भी किया गया था, जो सर स्टैमफोर्ड रैफल्स के मनोरंजन के लिए बहुत कुछ था:

संदर्भ
------

1. ↑  Hikayat Abdullah
गंगा किनारे स्थित केदार घाट का एक दृश्य।
**कॆदार घाट** गंगा किनारे एक बहुत ही रमणीक घाट है। यह घाट विजयानगरम घाट कॆ साथ मॆ है। इसकॆ समीप मॆ चौकी घाट पर शीतल जलधारा निकलती है। यहाँ हररोज शाम को गंगा आरती हॊती है। पंचगंगा नहान का असी घाट के बाद दूसरा नहान का पङाव है। इस घाट पर दक्षिण भारतीयॊ की बहुत भीड़ होती है। दक्षिण भारतीयॊ का महाकुंभ के नहान का विधान है। इस घाट पर बाबा केदार नाथ के साथ-साथ माता पार्वती लिंग स्वरूप में विराजमान हैं । एक पौराणिक कथा के अनुसार राजा मान्धाता नित्य शंकर भगवान की पूजा अर्चना करते एवं दान इत्यादि के उपरान्त भोजन करते थे। एक दिन इनके मन में विचार आया, कि शरीर कमजोर हो रहा है पूजा अर्चना भी ठीक तरह से नहीं हो रहा है, तो आप (केदार नाथ) ही कोई उपाय करें। कुछ समय के उपरान्त राजा मान्धाता मकर संक्रान्ति के दिन शंकर भगवान की पूजा अर्चना के लिये तत्पर होकर पूजन के बाद खिचङी का भोग के दो भाग (शंकर एवं पार्वती )कर दिये, इतने में कोई ब्राम्हण आकर भिक्षा की याचना करने लगा। राजा ब॒।म्हण को भिक्षा देने लिये उसके पिछे गया, आकर क्या देखता है, जो भोग के रूप में खिचङी रखा था, वह एक लिंग रूप में परिवर्तित हो गया है, उसी समय से बाबा केदार नाथ को खिचङिया महादेव भी माना जाता है। जिस समय औरंगजेब काशी के मंदिरों पर हमला कर रहा था, तो बाबा केदार नाथ भी मंदिर भी इससे अछूता नहीं रहा। मंदिर में पहुँच कर उसने नंदी पर तलवार से हमला किया, जिसके निशान आज भी नंदी पर मौजूद है, परन्तु उसी समय मंदिर के भीतर से भौरों के विशाल झुंड ने औरंगजेब को वापस हटने के लिये मजबूर कर दिया। बाद में यही औरंगजेब ने कहा था, कि इस मंदिर में कोई बहुत पहुँचा हुआ फकीर रहता है,और उसने एक पीतल का ढाई मन घंटा दान में दिया,जो आज भी मंदिर के उपरी भाग मे मौजूद है। गौरी-केदारेश्वर मंदिर में पूजार्चन ऐवं मंदिर प्रबंधन का कार्य दक्षिण भारतीय कुमार स्वामी मठ द्वारा किया जाता है। कुमार स्वामी मठ में बाबा केदार नाथ जी के लिऐ नित्य खिचडी भोग के लिऐ बनाये जाते हैं ।देव दीपावली पर घाट पर दीपोत्सव की छटा अद्भुत होती है । बृद्ध यात्रियों के हेतु विजया नगरम् घाट पर स्वचालित कुर्सी की सुबिधा भी है। केदार धाट पर गंगा जी में पक्षियों का दाना जल पर खाते हुऐ नजारा देखते ही बनता है । नये संसद भवन के उद्घाटन की पूर्व संध्या पर आदरणीय प्रधानमंत्री जी द्वारा तमिल संत कुमार स्वामी जी के गौरि केदारेश्वर जी के प्रति अगाध श्रद्धा का उल्लेख किया गया |
गणित में फलन *f* के लिये *f*(*a* − *x*) और *f*(*x*) के मध्य सम्बंध को **परावर्तन सूत्र** अथवा **परावर्तन सम्बंध** हैं। यह फलनिक समीकरण की विशिष्ट स्थिति है और भाषा में "परावर्तन सूत्र" के लिए "फलनिक समीकरण" शब्द काम में लेना आम है। परावर्तन सूत्र विशिष्ट फलनों के संख्यात्मक विश्लेषण में बहुत उपयोगी है।

ज्ञात सूत्र
-----------

सम और विषम फलन *a* = 0 के निकट साधारण परावर्तन सूत्र की परिभाषा को संतुष्ट करते हैं। सभी सम फलनों के लिए,

{\displaystyle f(-x)=f(x),}
और सभी विषम फलनों के लिए,

{\displaystyle f(-x)=-f(x).}
गामा फलन {\displaystyle \Gamma (z)} के लिए एक महत्त्वपूर्ण सम्बंध **आयलर परावर्तन सूत्र** है

{\displaystyle \Gamma (z)\Gamma (1-z)={\frac {\pi }{\sin {(\pi z)}}},\qquad z\not \in \mathbb {Z} }
इसका श्रेय लियोनार्ड ओइलर को दिया गया है।

*n*-वीं कोटि के बहुगामा फलन ψ(n)(*z*) के लिए भी परावर्तन सूत्र निम्नलिखित है,

{\displaystyle \psi ^{(n)}(1-z)+(-1)^{n+1}\psi ^{(n)}(z)=(-1)^{n}\pi {\frac {d^{n}}{dz^{n}}}\cot {(\pi z)}}
इसकी व्युत्पत्ति इससे होती है कि {\displaystyle \ln \Gamma } के अवकलन से बहुगामा फलन परिभाषित होता है और इस प्रकार परावर्तन सूत्र में समाहित है।

रीमान जीटा फलन ζ(*z*) निम्नलिखित फलन को संतुष्ट करता है

{\displaystyle {\frac {\zeta (1-z)}{\zeta (z)}}={\frac {2\,\Gamma (z)}{(2\pi )^{z}}}\cos \left({\frac {\pi z}{2}}\right),}
और यह रीमान ज़ाई फलन ξ(*z*) को भी संतुष्ट करता है

{\displaystyle \xi (z)=\xi (1-z)}

सन्दर्भ
-------

* एरिक डब्ल्यू वेइसटीन, मैथवर्ल्ड पर *परावर्तन सूत्र*
* एरिक डब्ल्यू वेइसटीन, मैथवर्ल्ड पर *बहुगामा फलन*
प्रोक्रिस की मृत्यु (१४९५ ई)
**पिअरो डी कॉसिमो** (Piero di Cosimo या Piero di Lorenzo ; 2 जनवरी 1462 – 12 अप्रैल 1522) फ्लोरेन्स का पुनर्जागरण युग का चित्रकार था। वह मिथिक चित्र बनाने के लिए जाना जाता है।

उसका जन्म फ्लोरेन्स में हुआ था। उसके पिता एक सुनार थे। प्रारम्भ में कॉसिमो ने रोसेल्ली के तत्वावधान में काम सीखा। १४८२ में रोसेल्ली के साथ वह रोम गया और दोनों ने सिस्ताइन चैपल के भित्तिचित्रों का निर्माण किया। पियरों की कल्पना इतनी उर्वर और ग्रहणशक्ति इतनी तीव्र थी कि प्राचीन क्लासिक गाथाएँ उसकी अंतरंग वृत्ति में रम गई। वर्लिन गैलरी में 'मार्स और वीनस' , ड्रेसडन में 'होली फैमिली' तया फ्लारेंस, रोम, वियना, लूव्र के कला संग्रहालयों में सुरक्षित कलाकृतियों में उसकी नैसर्गिक पवित्र भावना और धार्मिक रुचि का आभास मिलता है।

लैडस्कोप, प्राकृतिक दृश्य एवं हरे भरे खुशनुमा वातावरण को चित्रित करने में भी वह बड़ा ही दक्ष था। उसके बनाए कुछ 'पोट्रेंट' चित्र भी मिले हैं जिनमें डलविच में प्राप्त एक युवक के शिरोभाग का छवि चित्र बड़ा ही सुंदर बन पड़ा है। इतिहासकार बेज़ेरी ने लिखा है कि वह फ्लोरेंस के उत्साही और शौकीन युवकों की रुचि को तृप्त करनेवाले जुलूसों, प्रदर्शनों, खेल तमाशों और उत्सव आयोजनों के चित्र बनाने में भी बड़ा ही पटु था। उसकी शिष्यपम्रपरा में कितने ही सुप्रसिद्ध कलाकार हुए।
पलामू दुर्ग
पलामू में दो दुर्ग हैं जो वर्तमान समय में कुछ जर्जर हो चुके है, लेकिन ये आज भी इस क्षेत्र की शान हैं और पर्यटकों के लिए प्रमुख आकर्षण केंद्र भी। इन किलों को 'पुराना किला' और 'नया किला' कहा जाता है।
ये दुर्ग चेरो राजवंश के राजाओं की देन हैं। इस किले को राजा मेदिनी राय ने बनवाया था।

पलामू के मुख्यालय मेदिनीनगर (डाल्टनगंज) के दक्षिण दिशा में कोयल नदी के तट पर अवस्थित शाहपुर किला पलामू इतिहास के सैकड़ों वर्षों की स्मृतियों को समेटे बद्हाल अवस्था में खड़ा है। स्थानीय लोग इस किले को 'चलानी किला' भी कहतें हैं। इतिहास के अनुसार इसका निर्माण 1766-1770 के आसपास चेरोवंशीय राजा गोपाल राय ने करवाया था और चेरो सत्ता के अवसान काल के दौरान पलामू का सम्राज्य को यहीं से संचालित किया जाता था। सन् 1771 में पलामू किला पर अंग्रेजों के आक्रमण और नियंत्रणाधीन होने के बाद शाहपुर किला ही राजा का निवास स्थान बना।

कहा जाता है कि इस किले से सुरंग के रूप में एक गुप्त मार्ग पलामू किला तक जाता था। इस किले में चेरो वंश के अंतिम शासक राजा चुड़ामन राय और उनकी पत्नी चंद्रावती देवी की प्रतिमा स्थापित की गई है। शाहपुर मुख्य मार्ग पर स्थित इस किले से कोयल नदी समेत मेदिनीनगर क्षेत्र के मनोहारी प्राकृतिक दृश्य को देखा जा सकता है। कुछ वर्ष पूर्व इस किले को पुरातात्विक महत्व का घोषित किया गया हैं लेकिन इसके बावजूद भी यह चेरोवंशीय साम्राज्य के वैभवशाली इतिहास का मूक साक्षी अपनी दुर्दशा पर सिसकता नजर आता है।

सन्दर्भ
-------

1. ↑  पलामू के बनते बिगड़ते इतिहास का गवाह है शाहपुर दुर्ग
**क्रॉस नदी** (Cross River), जो **ओयोनो नदी** (Oyono River) भी कहलाती है, दक्षिणपूर्वी नाइजीरिया की मुख्य नदी है, जिसके नाम पर उस देश के क्रॉस रिवर राज्य का नाम भी पड़ा है। यह पड़ोसी देश कैमरून में मान्यू नदी (Manyu River) के नाम से उत्पन्न होती है।

हालांकि अन्य अफ़्रीकी नदियों की तुलना में यह बहुत लम्बी नहीं है, इसके जलसम्भर क्षेत्र में बहुत वर्षा पड़ने के कारण यह एक चौड़ी नदी है। अपने अन्तिम ८० किमी मार्ग में यह दलदली जंगल से निकलती हुई कई धाराओं में कालाबार नदी के साथ संगम करते हुए एक बड़ा नदीमुख (डेल्टा) क्षेत्र बनाती है, जो समुद्र से दूर एक स्थलरुद्ध क्षेत्र में होने के लिए उल्लेखनीय है (नदीमुख आमतौर पर सागरीय तटों के किनारे बनाते हैं)। यह नदीमुख पश्चिमी किनारे पर ओरोन शहर और पूर्वी किनारे पर कालाबार शहर के बीच स्थित, २० किमी चौड़ा और ५० किमी लम्बा है और अटलांटिक महासागर से ३० किमी से अधिक दूर है। यहाँ यह एक ज्वारनदीमुख (एस्चुएरी) बनती है जिसमें क्षेत्र की अन्य छोटी नदियाँ भी विलय हो जाती हैं। यह ज्वारनदीमुख २४ किमी चौड़ा है और इसका पूर्वी किनारा कैमरून में है।

इन्हें भी देखें
---------------

* क्रॉस रिवर राज्य

सन्दर्भ
-------

1. ↑  Élisée Reclus (1892). *Africa*. **3** (reprint संस्करण). Forgotten Books. पृ॰ 341. आई॰ऍस॰बी॰ऍन॰ 1-4400-9130-7. मूल से 9 जुलाई 2014 को पुरालेखित. अभिगमन तिथि 6 जनवरी 2017.
crepitation - क्रेपिटेशन
क्रेपिटस लैटिन से एक अवशोषण शब्द है, अर्थात् क्रेपिटस जिसका अर्थ है क्रैकिंग। यह ध्वनि हड्डियों के टूटे हुए सिरों के घर्षण के साथ-साथ जोड़ों के हिलने-डुलने के कारण कर्कश के रूप में प्रकट हो सकती है। इसके अलावा, दबाए जाने पर सबक्यूटिस वातस्फीति में हवा के बुलबुले की आवाज भी क्रेपिटस है। यह आवाज त्वचा के नीचे असामान्य हवा (गैस) के दबने के कारण होती है, जिससे आप आवाज सुन सकते हैं और हवा के बुलबुलों के फिसलने को भी महसूस कर सकते हैं। सांस लेने की गतिविधियों से उत्पन्न होने वाली ध्वनियों में क्रेपिटेशन भी शामिल है। क्रेपिटेशन में वे ध्वनियाँ भी शामिल होती हैं जो उँगलियों के बीच बालों को रगड़ने पर उत्पन्न होती हैं।

क्रेपिटस के प्रकार
------------------

### घुटने का क्रेपिटस

कुछ बीमारियों में, जैसे ऑस्टियोआर्थराइटिस, सुरक्षात्मक उपास्थि घिस जाती है, जिससे हड्डियाँ एक दूसरे के खिलाफ पीसने लगती हैं। ये प्रभाव क्रेपिटस नामक एक कर्कश या पॉपिंग ध्वनि उत्पन्न करते हैं जो दर्द के साथ भी हो सकता है। ।[प्रशस्ति - पत्र आवश्यक]

### सांस क्रेपिटस

गीली दरारें सांस की आवाज़ की सीमा होती हैं। इस ध्वनि को क्रैकल्स या रैल्स के रूप में वर्णित किया जा सकता है। गीली दरारें हवा और तरल धाराओं के मिलने के कारण शोर और टूटी हुई आवाजें हैं। गीली दरारें तीन में विभाजित हैं: सूक्ष्म, मध्यम और मोटे। प्रत्येक दरार प्रभावित ब्रोंची के आकार के आधार पर दिखाई देती है, जिसे आमतौर पर प्रेरणा पर सुना जाता है। सूक्ष्म गीली दरारें आमतौर पर ब्रोन्कियल में स्थित होती हैं, जो एल्वियोली से भी महीन होती हैं जिन्हें अक्सर क्रेपिटेशन कहा जाता है, जो अंतःश्वसन के अंत में एल्वियोली के खुलने के कारण उत्पन्न होती हैं।

संदर्भ
------
**कृष्णा बेउरा'** एक भारतीय पार्श्व गायक हैं, जिन्होंने व्यावसायिक हिंदी और बहु ​​भाषा भारतीय क्षेत्रीय सिनेमाघरों और एल्बमों में गाने गाए हैं। ज्यादातर फिल्म चक दे! इंडिया के अपने हिट गाने **मौला मेरे**, नमस्ते लंदन की फिल्म **मैं जहां रहूं**, **रब्बा** (मुसाफिर) और **सोनियो फ्रॉम द हार्ट** (राज -2) के लिए जाने जाते हैं। वह अपनी मातृभाषा उड़िया सहित 22 भाषाओं में गाना गा सकते हैं।

करियर
-----

कृष्णा बेउरा को पहला ब्रेक तब मिला जब उन्होंने संजय दत्त से संपर्क किया। संजय को न केवल उनकी गायन शैली पसंद आई, बल्कि उन्हें चार फिल्मों में गाने का मौका भी दिया: रुद्राक्ष (गीत: "इश्क खुदाई"), रक्त (गीत: "सच है सच है ये"), मुसाफिर (गीत: "रब्बा") , दीवार (गीत: "अली अली")

तभी से बॉलीवुड में बतौर गायक उनका सफर शुरू हुआ। तब से उन्होंने 2017 की फिल्म शादी में जरूर आना, फिल्म राज़ : दि मिस्ट्री कन्टिन्युज से नवीनतम "सोनियो" (दिल से) से "इंतकाम" सहित कई हिट गाने गाए हैं।

2008 में उन्होंने अपना पहला एकल पॉप एल्बम इश्क गली ना जायो जारी किया जिसमें आठ गाने थे।

2010 में, लोकप्रिय भारतीय रॉक बैंड बंदिश ने उनके दूसरे स्व-शीर्षक एल्बम के लिए उनके साथ सहयोग किया।

स्थान
-----

कृष्णा बेउरा मूल रूप से कुसुपंगी, बांकी , कटक की रहने वाले हैं, जो वर्तमान में मुंबई में रहते हैं। उनके पिता श्री इंद्रमणि बेउरा भारतीय वायु सेना के एक कर्मचारी थे जिन्होंने देश के विभिन्न हिस्सों की यात्रा की। उन्होंने चंडीगढ़ में लगभग 11 साल बिताए, जीजीडीएसडी कॉलेज, सेक्टर 32 चंडीगढ़ से स्नातक की उपाधि प्राप्त की, और भारतीय रंगमंच विभाग (पंजाब विश्वविद्यालय चंडीगढ़) से स्नातकोत्तर किया। उनकी मां शुशामा बेउरा चाहती थीं कि वह पायलट या इंजीनियर या डॉक्टर बनें।

शैली
----

कृष्णा बेउरा को उनकी बहुत ही खास (अक्सर असामान्य) शैली के लिए जाना जाता है जो कि उस्ताद नुसरत फतेह अली खान के बहुत करीब है। कृष्ण यह भी स्वीकार करते हैं कि उनका खान साहब की भव्य सूफी शैली के प्रति रुझान है। कृष्ण अपने प्रशंसकों के बीच गायन और हरकत के साथ-साथ आलाप में उच्च नोट्स (तार-सप्तक) में महारत के लिए प्रसिद्ध हैं।

पुरस्कार एवं नामांकन
--------------------

| वर्ष | श्रेणी | गीत | चलचित्र | पुरस्कार | परिणाम |
| --- | --- | --- | --- | --- | --- |
| 2008 | सर्वश्रेष्ठ पार्श्व पुरुष-गायक | "मौला मेरे" | *चक दे! इंडिया* | स्टारडस्ट अवार्ड | जीत |
|

सन्दर्भ
-------

1. ↑  "About Krishna Beura". *Krishna Beuraa*. मूल से 19 दिसंबर 2015 को पुरालेखित. अभिगमन तिथि 1 November 2015.
2. ↑  "Krishna Beura biography". *filmibeat.com*. अभिगमन तिथि 11 November 2015.
3. ↑  "About Krishna Beura's Biography". *veethi.com*. अभिगमन तिथि 11 November 2015.
4. ↑  "'Orissa boy rocks Mumbai music industry". *The Times of India*. 29 March 2009. अभिगमन तिथि 1 November 2015.
5. ↑  "Bandish collaborates with Pete Lockett for second album". मूल से 2011-01-30 को पुरालेखित.
6. ↑  "'Krishna Beura to Rock Bay Area". *IndiaWest*. 27 August 2015. मूल से 29 अगस्त 2015 को पुरालेखित. अभिगमन तिथि 11 November 2015.

बाहरी कड़ियाँ
-------------

* इंटरनेट मूवी डेटाबेस पर कृष्णा बेउरा


|  |  |
| --- | --- |
|  |  विकिमीडिया कॉमन्स पर ***कृष्णा बेउरा*** से सम्बन्धित मीडिया है।  |

|  |  |
| --- | --- |
| प्राधिकरण नियंत्रण | 
* म्यूज़िकब्रैन्ज़: 29738538-c226-4abe-bf7e-1d3ce1c869f6

 |
पाल सिनाक
कुएँ पर औरतें (१८९२)
**पाल सिनाक** (Paul Victor Jules Signac ; फ्रांसीसी : [pɔl siɲak]; १८६३-१९३५) फ्रांसीसी चित्रकार था।

परिचय
-----

उसकी पहले भवन शिल्प की ओर रुचि थी, किंतु बाद में चित्रकला की प्रवृत्ति जगी। सुप्रसिद्ध फ्रेंच कलाकार विंसेंट बैंगाफ, पाल सेजाँ, पाल गागैं और क्लादे मोने की कला प्रणालियों का अनुसरण करने के कारण उसके दृश्य चित्रणों पर प्रभाववाद हावी हो गया, किंतु परवर्ती जीवन में जार्ज सुरेत (Georges Seurat) से जब उसकी भेंट हुई तो वह प्रभाववाद से नव्य प्रभाववाद (Neo-Impressionism) की ओर आकृष्ट हुआ। कतिपय आलोचकों ने उसकी कला को ज्यामितिक और ऊब भरी शिथिल एकस्वरता लिए माना, किंतु उसके कुछ प्रशंसकों ने बिंदुमयी शुद्ध श्वेमिता को रंगों से सर्वथा पृथक् दीखने वाली एक नए ढंग की चमक और स्फूर्त ताजगी बतलाया। उसके जल रंगों के चित्रण में अपेक्षाकृत सहजता और उन्मुक्त गरिमा है। खेत-खलिहानों के दृश्य, समुद्री दृश्य और फ्रांस प्रदेश के दृश्यों तथा अपने कतिपय सज्जापूर्ण पैनल के कारण सामयिक प्रदर्शनियों में उसको ख्याति मिली। सुरेत जैसे कलाकार के साथ समूचे यूरोप का भ्रमण कर उसने कला का व्यापक ज्ञान अर्जित किया।

  


|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 46767282
* एल॰सी॰सी॰एन॰: n80005086
* आई॰एस॰एन॰आई: 0000 0001 2130 9566
* जी॰एन॰डी॰: 119425157
* सेलाइबर: 213145
* ट्रोव:
* एस॰यू॰डी॰ओ॰सी॰: 02713783X
* बी॰एन॰एफ॰: cb119247303 (आँकड़े)
* BIBSYS: 90127034
* यू॰एल॰ए॰एन॰: 500008410
* एन॰एल॰ए॰: 35499010
* एन॰डी॰एल॰: 00456562
* एन॰के॰सी॰: ola2002151596
* The SBN id MODV077499 is not valid.
* बी॰एन॰ई॰: XX849634
* CiNii: DA05142749
* KulturNav: id
* आर॰के॰डी॰: 72519

 |